България е направила около 1000 теста за коронавирус от 1 февруари тази година. Това изчисли доц. Ангел Кунчев, главен държавен здравен инспектор, с уговорката, че числото на тестваните пациенти се променя постоянно.

Така България подминава по брой тествани държави като САЩ и Япония със средно 150 теста на един милион души население. За сравнение, САЩ при население от 329 млн. души, са направили 1707 теста към 8 март или 5 на 1 млн. души, а Япония - 8411 теста до 4 март при население от 127 млн. души или общо 66 на 1 млн. души.

Към 2 март например Турция е направила 940 теста или 11 на 1 млн. души население.